Document ID: /roh_data/filtered/fineweb-2-filterrobots_roh.jsonl.gz/65006

Romano Fasani, l'anteriur deputà e l'ultim president dal Cussegl grond da la Mesolcina è mort. Sco quai che RSI rapporta è Fasani mort en la vegliadetgna da 77 onns.
Naschì era el il 1944 a Mesocco. El è stà cumissari districtual e gerà da la Banca Raiffaisen ed era en la PCD. Il politicher è tranter auter stà president communal da Mesocco, durant 37 onns ha el er fatg part dal cussegl da vischnanca. En il Cussegl grond ha Fasani represchentà la Mesolcina durant 25 onns. Quai fin il 2000, cura ch'el n'è betg pli vegnì reelegì. Suenter è el turnà en la politica communala.